CELEX: 32001D0066
Language: et
Date: 2001-01-23 00:00:00
Title: Komisjoni otsus, 23. jaanuar 2001, millega muudetakse otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid (teatavaks tehtud numbri K(2001) 128 all)EMPs kohaldatav tekst

Avis juridique important

|

32001D0066

Official Journal L 022 , 24/01/2001 P. 0039 - 0040

KOMISJONI OTSUS,23. jaanuar 2001,millega muudetakse otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid(teatavaks tehtud numbri K(2001) 128 all)(EMPs kohaldatav tekst)(2001/66/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi,1 muudetud otsusega 2000/4/EÜ,2 eriti selle artikli 2 lõiget 2,ning arvestades järgmist:(1) Nõukogu 29. aprilli 1996. aasta direktiivis 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ,3 on sätestatud, et akvakultuuritooted lülitatakse veterinaarravimite jääkide seirekavasse.(2) Lisaks sellele on komisjoni 8. veebruari 2000. aasta otsuse 2000/159/EÜ (kolmandate riikide jääkainekavade ajutise heakskiitmise kohta vastavalt nõukogu direktiivile 96/23/EÜ,4 viimati muudetud komisjoni otsusega 2000/675/EÜ5) lisas nimetatud kolmandad riigid, kes on esitanud kava, milles on sätestatud kõnealuse riigi pakutavad tagatised seoses direktiivi 96/23/EÜ I lisas osutatud jäägi- ja ainerühmade seirega.(3) Kui põhjenduses 2 osutatud tagatisi ei ole esitatud, ei lubata importida akvakultuuritooteid ka juhul, kui need on vastavuses nõukogu 22. juuli 1991. aasta direktiiviga 91/493/EÜ, milles sätestatakse kalatoodete tootmise ja turuleviimise tervishoiunõuded,6 viimati muudetud direktiiviga 97/79/EÜ.7(4) Kuna komisjoni otsuses 97/296/EÜ,8 muudetud otsusega 2001/40/EÜ,9 loetletakse riigid ja territooriumid, millest on lubatud importida inimtoiduks ettenähtud kalatooteid, tuleb kõnealust otsust kohandada, lisades nõude, et akvakultuuritooteid lubatakse importida üksnes nendest kolmandatest riikidest, mis on loetletud mõlemas otsuses: nii 97/296/EÜ kui ka 2000/159/EÜ.(5) Kui komisjoni 25. juuli 1995. aasta otsuses 95/328/EÜ, millega kehtestatakse veterinaarsertifikaadid kalatoodete jaoks, mis on pärit kolmandatest riikidest, mis ei ole veel hõlmatud eraldi otsusega,10 viimati muudetud otsusega 2001/67/EÜ,11 siiski sätestatakse üleminekuperiood veterinaarsertifikaatide näidiste ajakohastamiseks, on vaja kõnealusel üleminekuperioodil ette näha erand otsuse 2000/159/EÜ kohaldamisel akvakultuuritoodetele.(6) Käesoleva otsusega ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA OTSUSE:Artikkel 1Otsust 97/296/EÜ muudetakse järgmiselt.1. Artiklile 2 lisatakse uus lõige 3:"3. Lisaks lõikele 1 tagavad liikmesriigid, et inimtoiduks ettenähtud mistahes kujul akvakultuuriproduktid, nagu on määratletud nõukogu direktiivi 91/493/EMÜ artikli 2 lõikes 2, on imporditud üksnes nendest kolmandatest riikidest, mis on loetletud käesoleva otsuse lisas ja komisjoni otsuse 2000/159/EÜ lisas riikidena, millel on heakskiidetud ainejääkide seirekava."2. Artikkel 3 asendatakse järgmise sõnastusega:"Artikkel 3Olenemata komisjoni otsusest 2000/159/EÜ ja käesoleva määruse artikli 2 lõikest 3, aktsepteerivad liikmesriigid, importides käesoleva otsuse II lisas loetletud riikidest kalatooteid enne komisjoni otsuses 2001/67/EÜ* ettenähtud näidisveterinaarsertifikaadi jõustumise kuupäeva, kalatoodete partiisid, millega on kaasas otsuses 95/328/EÜ ettenähtud veterinaarsertifikaat.* EÜT L 22, 24.1.2001, lk 41."Artikkel 2Käesolev otsus on adresseeritud liikmesriikidele.Brüssel, 23. jaanuar 2001Komisjoni nimelkomisjoni liigeDavid BYRNE1 EÜT L 243, 11.10.1995, lk 17.2 EÜT L 2, 5.1.2001, lk 21.3 EÜT L 125, 25.5.1996, lk 10.4 EÜT L 51, 24.2.2000, lk 30.5 EÜT L 280, 4.11.2000, lk 63.6 EÜT L 268, 24.9.1991, lk 13.7 EÜT L 24, 30.1.1998, lk 31.8 EÜT L 122, 14.5.1997, lk 21.9 EÜT L 10, 13.1.2001, lk 75.10 EÜT L 191, 12.8.1995, lk 32.11 EÜT L 22, 24.1.2001, lk 41.